stanford-oval/wikipedia huggingface dataset:
รายพระนามคู่อภิเษกสมรสในพระมหากษัตริย์ออสเตรีย
ดูเพิ่ม

รายพระนามคู่อภิเษกสมรสในพระมหากษัตริย์ฮังการี
จักรวรรดิโรมันอันศักดิ์สิทธิ์
จักรวรรดิออสเตรีย
จักรวรรดิออสเตรีย-ฮังการี
ราชวงศ์ฮาพส์บวร์ค
| ด ค กจักรพรรดินีแห่งออสเตรีย |
| --- | --- |
  เจ้าหญิงมาเรีย เทเรซา แห่งนาโปลีและซิซิลี (1804–1807) · อาร์ชดัชเชสมารีอา ลูโดวีคาแห่งออสเตรีย-เอสเต (1808–1816) · เจ้าหญิงคาโรลีเนอ เอากุสเทอแห่งบาวาเรีย (1816–1835) ·  เจ้าหญิงมารีอา อันนาแห่งซาวอย (1835–1848) · ดัชเชสเอลีซาเบ็ทแห่งบาวาเรีย (1854–1898) · เจ้าหญิงซีตาแห่งบูร์บง-ปาร์มา (1916–1918) 
| ด ค กรายพระนามคู่อภิเษกสมรสแบ่งตามประเทศ |
| --- | --- |
ทวีปเอเชีย:  กัมพูชา  กาตาร์  คูเวต  จอร์แดน  ซาอุดิอาระเบีย  ญี่ปุ่น  ภูฏาน  บรูไน  บาห์เรน  ไทย  มาเลเซีย  สหรัฐอาหรับเอมิเรตส์  โอมาน 
ทวีปแอฟริกา:  เลโซโท  โมร็อกโก  สวาซิแลนด์ 
ทวีปยุโรป:  เบลเยียม  เดนมาร์ก  ลิกเตนสไตน์  ลักเซมเบิร์ก  โมนาโก  เนเธอร์แลนด์  นอร์เวย์  สเปน  สวีเดน  สหราชอาณาจักร (อังกฤษ  สกอตแลนด์) 
โอเชียเนีย:  ตองงา 
อดีตราชอาณาจักร:  ฝรั่งเศส  เยอรมนี  โปรตุเกส  อิตาลี  แอลเบเนีย  ออสเตรีย  ฮังการี  เซอร์เบีย  บอสเนีย  รัสเซีย  กรีซ  จีน  เวียดนาม  เกาหลี  ลาว  พม่า  อียิปต์  เนปาล  นาอูรู  มอนเตรเนโกร  ฟินแลนด์  ลิทัวเนีย  โปแลนด์  มองโกเลีย  มาดากัสการ์  โครเอเชีย  ยูโกสลาเวีย  บัลแกเรีย  โรมาเนีย  ไอร์แลนด์  ตูนิเซีย  อิรัก  อิหร่าน  อินเดีย  อินโดนีเซีย  มัลดีฟส์  เฮติ  ซามัว  รวันดา  บุรุนดี  ฟิจิ  อัฟกานิสถาน  เอธิโอเปีย  แอฟริกากลาง  แอฟริกาใต้  ลิเบีย  เม็กซิโก  บราซิล  ศรีลังกา  ยูกันดา  ตุรกี  จอร์เจีย
สำนักงานสภาพัฒนาการเศรษฐกิจและสังคมแห่งชาติ

ระวังสับสนกับ สภาที่ปรึกษาเศรษฐกิจและสังคมแห่งชาติ
| --- | --- |
Office of the National Economic and Social Development Council
เครื่องหมายราชการ   ตราพระตรีมูรติ
ภาพรวมสำนักงาน
ก่อตั้ง: 15 กุมภาพันธ์ พ.ศ. 2493; 74 ปีก่อน (2493-02-15)
สำนักงานก่อนหน้า: สำนักงานสภาเศรษฐกิจแห่งชาติ (2493) สำนักงานสภาพัฒนาการเศรษฐกิจแห่งชาติ (2502) สำนักงานคณะกรรมการพัฒนาการเศรษฐกิจและสังคมแห่งชาติ (2515)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 962 ถนนกรุงเกษม แขวงวัดโสมนัส เขตป้อมปราบศัตรูพ่าย กรุงเทพมหานคร 10100
บุคลากร: 807 คน (พ.ศ. 2566)
งบประมาณต่อปี: 738,599,200 บาท (พ.ศ. 2568)
ฝ่ายบริหารสำนักงาน: ดนุชา พิชยนันท์, เลขาธิการ วิชญายุทธ บุญชิต, รองเลขาธิการ วันฉัตร สุวรรณกิตติ, รองเลขาธิการ วรวรรณ ผลิคามิน, รองเลขาธิการ ศศิธร พลัตถเดช, รักษาการรองเลขาธิการ ภาวิณา อัศวมณีกุล, รักษาการรองเลขาธิการ
ต้นสังกัดสำนักงาน: สำนักนายกรัฐมนตรี
เว็บไซต์: เว็บไซต์อย่างเป็นทางการ
สำนักงานสภาพัฒนาการเศรษฐกิจและสังคมแห่งชาติ หรือ สศช. (อังกฤษ: Office of the National Economic and Social Development Council) เดิมชื่อ สำนักงานสภาพัฒนาการเศรษฐกิจแห่งชาติ  และ สำนักงานคณะกรรมการพัฒนาการเศรษฐกิจและสังคมแห่งชาติ เป็นหน่วยงานราชการไทย ส่วนสังกัดของสำนักนายกรัฐมนตรี มีหน้าที่จัดทำแผนพัฒนาเศรษฐกิจและสังคมแห่งชาติ เพื่อใช้เป็นกรอบและแนวทางในการพัฒนาประเทศในแต่ละช่วงระยะเวลา 5 ปี และวิเคราะห์ ประเมินแผนงานและโครงการพัฒนาของส่วนราชการและรัฐวิสาหกิจ พิจารณางบลงทุนประจำปี ความเหมาะสมและความเป็นไปได้ของโครงการต่าง ๆ ของรัฐวิสาหกิจเพื่อเสนอความเห็นต่อคณะรัฐมนตรี และกระทรวงต้นสังกัดของรัฐวิสาหกิจ ตามระเบียบว่าด้วยงบลงทุนของรัฐวิสาหกิจ พ.ศ. 2522 กำกับดูแล และติดตามผลการดำเนินงาน ของบริษัทเอกชนในโครงการที่มีการลงทุนหรือมีทรัพย์สินตั้งแต่หนึ่งพันล้านบาทขึ้นไป ตามพระราชบัญญัติว่าด้วยการให้เอกชนเข้าร่วมงานหรือดำเนินงานในกิจการของรัฐ พ.ศ. 2535 หน้าที่อื่น ๆ ที่ได้รับมอบหมาย จากคณะรัฐมนตรีหรือนายกรัฐมนตรีโดยเฉพาะ เช่น เป็นฝ่ายเลขานุการของคณะกรรมการพิเศษ เช่น คณะกรรมการพัฒนาพื้นที่บริเวณชายฝั่งทะเลตะวันออก คณะกรรมการพัฒนาพื้นที่ชายฝั่งทะเลภาคใต้ คณะกรรมการร่วมภาครัฐบาลและเอกชนเพื่อแก้ไขปัญหาทางเศรษฐกิจ ผู้ช่วยเลขานุการของคณะกรรมการยุทธศาสตร์ซอฟต์พาวเวอร์แห่งชาติ คณะกรรมการเหล่านี้มีนายกรัฐมนตรีหรือรองนายกรัฐมนตรีเป็นประธาน
ประวัติ

สำนักงานคณะกรรมการพัฒนาการเศรษฐกิจและสังคมแห่งชาติ ก่อตั้งขึ้นเมื่อวันที่ 15 กุมภาพันธ์ พ.ศ. 2493 โดยใช้ชื่อว่า สภาเศรษฐกิจแห่งชาติ มีหน้าที่เสนอความเห็น คำแนะนำ ต่อรัฐบาลในเรื่องเกี่ยวกับเศรษฐกิจของประเทศ ต่อมาใน พ.ศ. 2502 มีการเพิ่มบทบาทหน้าที่ให้เป็นหน่วยงานกลางเพื่อทำหน้าที่วางแผนพัฒนาประเทศเป็นการเฉพาะ และเปลี่ยนชื่อเป็น สำนักงานสภาพัฒนาการเศรษฐกิจแห่งชาติ ตามคำแนะนำของผู้เชี่ยวชาญจากธนาคารโลก
ต่อมาในปี พ.ศ. 2515 มีการนำแผนพัฒนาสังคมมาใช้ควบคู่กับแผนพัฒนาเศรษฐกิจ และเปลี่ยนชื่อของหน่วยงานใหม่เป็น สำนักงานคณะกรรมการพัฒนาการเศรษฐกิจและสังคมแห่งชาติ เป็นหน่วยงานในสังกัดสำนักนายกรัฐมนตรี ตามประกาศของคณะปฏิวัติฉบับที่ 216
กระทั่งวันอังคารที่ 12 มิถุนายน พ.ศ. 2561 ระหว่างการประชุมคณะรัฐมนตรีสัญจรที่ จังหวัดนครสวรรค์ ที่ประชุมได้มีมติเห็นชอบ ร่างพระราชบัญญัติสภาพัฒนาการเศรษฐกิจและสังคมแห่งชาติ พ.ศ. ... ฉบับใหม่ที่คณะกรรมการกฤษฎีกาพิจารณาเสร็จแล้วก่อนส่งต่อให้สภานิติบัญญัติแห่งชาติพิจารณาต่อไปสาระสำคัญคือให้ยุบเลิกสำนักงานคณะกรรมการพัฒนาการเศรษฐกิจและสังคมแห่งชาติพร้อมกับตั้งสภาพัฒนาการเศรษฐกิจและสังคมแห่งชาติขึ้นมาแทนทำนองเดียวกับ พระราชบัญญัติสภาพัฒนาการเศรษฐกิจแห่งชาติ พ.ศ. 2502 ซึ่งร่าง พ.ร.บ. ฉบับนี้ได้เข้าสู่การประชุม สภานิติบัญญัติแห่งชาติ ครั้งที่ 47/2561 วันพฤหัสบดีที่ 26 กรกฎาคม พ.ศ. 2561 ในวาระที่ 1 ชั้นรับหลักการ ซึ่งที่ประชุมมีมติรับหลักการด้วยคะแนนเห็นด้วย 180 เสียง ไม่เห็นด้วย ไม่มี งดออกเสียง 4 เสียง
โดยมีกำหนดพิจารณาในวาระที่ 2 และวาระที่ 3 ในการประชุมสภานิติบัญญัติแห่งชาติ ครั้งที่ 68/2561 วันศุกร์ที่ 12 ตุลาคม พ.ศ. 2561 ซึ่งที่ประชุมเห็นชอบให้ ร่าง พ.ร.บ. สภาพัฒนาการเศรษฐกิจและสังคมแห่งชาติ ประกาศใช้เป็นกฎหมาย ด้วยคะแนน เห็นด้วย 186 เสียง ไม่เห็นด้วย ไม่มี งดออกเสียง 4 เสียง ไม่ลงคะแนน 1 เสียง โดยส่งร่างพระราชบัญญัติฉบับนี้พร้อมกับข้อเสนอแนะกลับไปยังคณะรัฐมนตรีเพื่อให้นายกรัฐมนตรีนำขึ้นทูลเกล้า ฯ เพื่อให้ทรงลงพระปรมาภิไธย และประกาศลงราชกิจจานุเบกษาต่อไป
กระทั่งวันศุกร์ที่ 28 ธันวาคม พ.ศ. 2561 ราชกิจจานุเบกษาได้เผยแพร่ พระราชบัญญัติสภาพัฒนาการเศรษฐกิจและสังคมแห่งชาติ พ.ศ. 2561 ซึ่งมีผลใช้บังคับในวันถัดจากวันประกาศในราชกิจจานุเบกษาคือในวันเสาร์ที่ 29 ธันวาคม พ.ศ. 2561
สำนักงานสภาพัฒนาการเศรษฐกิจและสังคมแห่งชาติ ตั้งอยู่ที่อาคารสุริยานุวัตร ถนนกรุงเกษม ริมคลองผดุงกรุงเกษม ซึ่งเดิมเป็นบ้านของมหาอำมาตย์เอก พระยาสุริยานุวัตร (เกิด บุนนาค) ก่อสร้างขึ้นเมื่อ พ.ศ. 2448 ในรัชสมัยของพระบาทสมเด็จพระจุลจอมเกล้าเจ้าอยู่หัว ซึ่ง สศช. ได้ซื้ออาคารและที่ดินนี้ในปี พ.ศ. 2493 และบูรณะปรับปรุงเมื่อ พ.ศ. 2534[ต้องการอ้างอิง]
สำนักงานพัฒนาเศรษฐกิจและสังคมในภูมิภาค

สำนักงานสภาพัฒนาการเศรษฐกิจและสังคมแห่งชาติ มีสำนักงานซึ่งมีฐานะเป็นราชการส่วนกลางตั้งอยู่ในภูมิภาค จำนวน 4 แห่ง ได้แก่
สำนักงานพัฒนาเศรษฐกิจและสังคมภาคเหนือ ตั้งอยู่ที่จังหวัดเชียงใหม่
สำนักงานพัฒนาเศรษฐกิจและสังคมภาคตะวันออกเฉียงเหนือ ตั้งอยู่ที่จังหวัดขอนแก่น
สำนกงานพัฒนาเศรษฐกิจและสังคมภาคกลาง ตั้งอยู่ที่จังหวัดนนทบุรี
สำนักงานพัฒนาเศรษฐกิจแสะสังคมภาคใต้ ตั้งอยู่ที่จังหวัดสงขลา
สภาพัฒนาการเศรษฐกิจและสังคมแห่งชาติ

สภาพัฒนาการเศรษฐกิจและสังคมแห่งชาติ (National Economics and Social Development Council - NESDC) เป็นสภาที่ตั้งขึ้นตาม พระราชบัญญัติสภาพัฒนาการเศรษฐกิจและสังคมแห่งชาติ พ.ศ. 2561 มีหน้าที่เสนอแนะและให้ความเห็นเกี่ยวกับการพัฒนาการเศรษฐกิจและสังคมของประเทศต่อคณะรัฐมนตรี และนายกรัฐมนตรี พิจารณาแผนพัฒนาเศรษฐกิจและสังคมแห่งชาติ ประสานงานระหว่าง สศช.กับส่วนราชการและรัฐวิสาหกิจที่เกี่ยวข้อง ทั้งในด้านการจัดทำแผนงาน และในด้านการปฏิบัติงาน
สภาพัฒนาการเศรษฐกิจและสังคมแห่งชาติตามมาตรา 6 มี 23 คน ประกอบด้วย
ประธานกรรมการ (ดร. ศุภวุฒิ สายเชื้อ)
กรรมการ 8 คน โดยตำแหน่ง ประกอบด้วย
ปลัดกระทรวงการคลัง
เลขาธิการคณะกรรมการกฤษฎีกา
เลขาธิการคณะกรรมการข้าราชการพลเรือน
เลขาธิการคณะกรรมการพัฒนาระบบราชการ
เลขาธิการสภาความมั่นคงแห่งชาติ
ผู้อำนวยการสำนักงบประมาณ
ผู้ว่าการธนาคารแห่งประเทศไทย
นาย ดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ ทำหน้าที่กรรมการสภาและเลขานุการของสภาชุดนี้
กรรมการผู้ทรงคุณวุฒิ แต่งตั้งจากบุคคลซึ่งมีความรู้ความเชี่ยวชาญหรือมีประสบการณ์ในทางเศรษฐกิจและสังคมตามที่คณะรัฐมนตรีเสนอ อีก 15 คนดำรงตำแหน่งครั้งละ 4 ปี
ปัจจุบัน กรรมการผู้ทรงคุณวุฒิ ได้แก่
ดร. ศุภวุฒิ สายเชื้อ เป็น ประธานสภา
นาย กงกฤช หิรัญกิจ เป็น กรรมการสภาผู้ทรงคุณวุฒิ
ดร. กฤษณะ วจีไกรลาศ เป็น กรรมการสภาผู้ทรงคุณวุฒิ
ดร.คุณหญิง กษมา วรวรรณ ณ อยุธยา เป็น กรรมการสภาผู้ทรงคุณวุฒิ
ศาสตราจารย์ นายแพทย์ ปิยะมิตร ศรีธรา เป็น กรรมการสภาผู้ทรงคุณวุฒิ
รองศาสตราจารย์ ดร. วิษณุ อรรถวานิช เป็น กรรมการสภาผู้ทรงคุณวุฒิ
ดร.รัสรินทร์ ชินโชติธีรนันท์ เป็น กรรมการสภาผู้ทรงคุณวุฒิ
รองศาสตราจารย์ ดร.สมประวิณ มันประเสริฐ เป็น กรรมการสภาผู้ทรงคุณวุฒิ
ศาสตราจารย์ ดร.สุพจน์ เตชวรสินสกุล เป็น กรรมการสภาผู้ทรงคุณวุฒิ
นายอารีย์ ชวลิตชีวินกุล เป็น กรรมการสภาผู้ทรงคุณวุฒิ
นายเอ็นนู ชื่อสุวรรณ เป็น กรรมการสภาผู้ทรงคุณวุฒิ
เลขาธิการ > เลขาธิการสภาพัฒนาเศรษฐกิจแห่งชาติและเลขาธิการคณะกรรมการพัฒนาการเศรษฐกิจและสังคมแห่งชาติ

รายนามเลขาธิการสภาพัฒนาเศรษฐกิจแห่งชาติและเลขาธิการคณะกรรมการพัฒนาการเศรษฐกิจและสังคมแห่งชาติ
| ลำดับ | ชื่อ | วาระการดำรงตำแหน่ง |
| --- | --- | --- |
| 1 | นายสุนทร หงส์ลดารมภ์ | พ.ศ. 2493-2499 |
| 2 | นายฉลอง ปึงตระกูล | พ.ศ. 2499-2506 |
| 3 | นายประหยัด บุรณศิริ | พ.ศ. 2506-2513 |
| 4 | นายเรณู สุวรรณสิทธิ์ | พ.ศ. 2513-2516 |
| 5 | ดร.เสนาะ อูนากูล | พ.ศ. 2516-2518 (สมัยที่ 1) |
| 6 | นายกฤช สมบัติสิริ | พ.ศ. 2518-2523 |
| 5 | ดร.เสนาะ อูนากูล | พ.ศ. 2523-2532 (สมัยที่ 2) |
| 7 | นายพิสิฏฐ ภัคเกษม | พ.ศ. 2532-2537 |
| 8 | ดร.สุเมธ ตันติเวชกุล | พ.ศ. 2537-2539 |
| 9 | นายวิรัตน์ วัฒนศิริธรรม | พ.ศ. 2539-2542 |
| 10 | นายสรรเสริญ วงศ์ชะอุ่ม | พ.ศ. 2542-2545 |
| 11 | นายจักรมณฑ์ ผาสุกวนิช | พ.ศ. 2545 - 2547 |
| 12 | ดร.อำพน กิตติอำพน | พ.ศ. 2547 - 2553 |
| 13 | นายอาคม เติมพิทยาไพสิฐ | พ.ศ. 2553 - 30 กันยายน 2558 |
| 14 | ดร.ปรเมธี วิมลศิริ | 1 ตุลาคม พ.ศ. 2558 - 10 เมษายน พ.ศ. 2561 |
| 15 | ศาสตราจารย์พิเศษ ดร.ทศพร ศิริสัมพันธ์ | 29 มิถุนายน พ.ศ. 2561 - 28 ธันวาคม พ.ศ. 2561 |
เลขาธิการ > เลขาธิการสภาพัฒนาการเศรษฐกิจและสังคมแห่งชาติ

| ลำดับที่ | ชื่อ | ระยะเวลา |
| --- | --- | --- |
| 15 | ศาสตราจารย์พิเศษ ดร.ทศพร ศิริสัมพันธ์ | 29 ธันวาคม พ.ศ. 2561 - 30 กันยายน พ.ศ. 2563 |
| 16 | นายดนุชา พิชยนันท์ | 1 ตุลาคม พ.ศ. 2563 - ปัจจุบัน |
ดูเพิ่ม

แผนพัฒนาเศรษฐกิจและสังคมแห่งชาติ
สภาที่ปรึกษาเศรษฐกิจและสังคมแห่งชาติ
แหล่งข้อมูลอื่น

เว็บไซต์ทางการ
| ด ค กหน่วยงานในสังกัดและหน่วยงานภายใต้การกำกับดูแลของสำนักนายกรัฐมนตรี |
| --- | --- | --- |
| ขึ้นตรงต่อปลัดสำนัก นายกรัฐมนตรี | สำนักงานปลัด • กรมประชาสัมพันธ์ • สำนักงานคณะกรรมการคุ้มครองผู้บริโภค |  |
| ขึ้นตรงต่อ นายกรัฐมนตรี | สำนักข่าวกรองแห่งชาติ • สำนักงบประมาณ • สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง • สำนักงานคณะกรรมการกฤษฎีกา • สำนักงานคณะกรรมการข้าราชการพลเรือน • สำนักงานคณะกรรมการนโยบายที่ดินแห่งชาติ • สำนักงานคณะกรรมการพัฒนาระบบราชการ • สำนักงานคณะกรรมการส่งเสริมการลงทุน • สำนักงานทรัพยากรน้ำแห่งชาติ • สำนักงานสภาความมั่นคงแห่งชาติ • สำนักงานสภาพัฒนาการเศรษฐกิจและสังคมแห่งชาติ • สำนักเลขาธิการคณะรัฐมนตรี • สำนักเลขาธิการนายกรัฐมนตรี • กองอำนวยการรักษาความมั่นคงภายในราชอาณาจักร • ศูนย์อำนวยการรักษาผลประโยชน์ของชาติทางทะเล |  |
| องค์การมหาชน | สำนักงานคณะกรรมการสุขภาพแห่งชาติ • สถาบันคุณวุฒิวิชาชีพ (องค์การมหาชน) • สถาบันบริหารจัดการธนาคารที่ดิน (องค์การมหาชน)  • สำนักงานบริหารและพัฒนาองค์ความรู้ (องค์การมหาชน) • สำนักงานพัฒนารัฐบาลดิจิทัล (องค์การมหาชน) • สำนักงานส่งเสริมการจัดประชุมและนิทรรศการ (องค์การมหาชน) • สำนักงานส่งเสริมเศรษฐกิจสร้างสรรค์ (องค์การมหาชน) • สำนักงานพัฒนาพิงคนคร (องค์การมหาชน) • สำนักงานส่งเสริมวิสาหกิจขนาดกลางและขนาดย่อม • สำนักงานคณะกรรมการการรักษาความมั่นคงปลอดภัยไซเบอร์แห่งชาติ • สำนักงานกองทุนหมู่บ้านและชุมชนเมืองแห่งชาติ • สำนักงานกองทุนสนับสนุนการสร้างเสริมสุขภาพ |  |
| รัฐวิสาหกิจ | บริษัท อสมท จำกัด (มหาชน) |  |
| หน่วยงานในกํากับ | ราชวิทยาลัยจุฬาภรณ์ |  |
หมวดหมู่ • ส่วนราชการหรือหน่วยงานในบังคับบัญชาของนายกรัฐมนตรี
ผู้สำเร็จราชการแทนพระองค์

ระวังสับสนกับ ผู้สำเร็จราชการ
ผู้สำเร็จราชการแทนพระองค์ หรือ ผู้สำเร็จราชการแผ่นดิน (อังกฤษ: regent) เป็นผู้ได้รับแต่งตั้งให้ปฏิบัติพระราชกรณียกิจในพระปรมาภิไธยพระมหากษัตริย์ของประเทศที่มีพระมหากษัตริย์เป็นพระประมุข เนื่องจากพระมหากษัตริย์ยังไม่ทรงบรรลุนิติภาวะ หรือทรงพระประชวร หรือไม่ทรงอยู่ในประเทศ หรือทรงบริหารพระราชกิจไม่ได้ไม่ว่าด้วยเหตุใดก็ตาม
ทั้งนี้ ผู้สำเร็จราชการแทนพระองค์ยังมีขึ้นได้ในกรณีที่ระบอบพระมหากษัตริย์ยังมิได้มีพระมหากษัตริย์ที่เหมาะสม เช่น เมื่อประเทศฟินแลนด์ประกาศเอกราชจากจักรวรรดิรัสเซียแล้วมีการสถาปนาราชอาณาจักรฟินแลนด์ขึ้น แต่ยังไม่มีเชื้อพระวงศ์ต่างประเทศพระองค์ใดเหมาะสม จึงให้ผู้สำเร็จราชการแทนพระองค์ทำหน้าที่ไปพลางก่อน จนรัฐสภาฟินแลนด์เลือกเจ้าชายฟรีดริช คาร์ล แห่งเฮ็สเซิน แห่งแคว้นเฮสส์จากจักรวรรดิเยอรมันขึ้นเป็นสมเด็จพระราชาธิบดีแห่งฟินแลนด์ ตำแหน่งผู้สำเร็จราชการแทนพระองค์จึงสิ้นสุดลง
ดูเพิ่ม

ผู้สำเร็จราชการแทนพระองค์ (ประเทศไทย)
ระย้า

| ระย้า |
| --- | --- |
กำกับ: เพิ่มพล เชยอรุณ
ผู้ช่วยผู้กำกับ: พัฒนพงศ์ เชยอรุณ ชัชวาล วัชรานุรักษ์
บทภาพยนตร์: จำนงศรี รัตนิน  ดร. เสริมจิตร สิงหเสนี
สร้างจาก: ระย้า ของสด กูรมะโรหิต
อำนวยการสร้าง: เจริญ เอี่ยมพึ่งพร
นักแสดงนำ: ฉัตรชัย เปล่งพานิช วิไลลักษณ์ ดวงมีเดช
ถ่ายภาพ: เพิ่มพล เชยอรุณ
ตัดต่อ: เปรง
ดนตรีประกอบ: เสกสรรค์ สอนอิ่มศาสตร์
เพลงประกอบ: ระย้า และชีวิตขม โดย สีตลา เชยอรุณ
บริษัทผู้สร้าง: ไฟว์สตาร์โปรดักชั่น 
ผู้จัดจำหน่าย: ไฟว์สตาร์โปรดักชั่น
วันฉาย: 5 กันยายน 2524
ประเทศ: ไทย
ภาษา: ไทย ญี่ปุ่น
ระย้า เป็นภาพยนตร์ไทยแนวโลดโผน ระทึกขวัญ อาชญากรรม ที่สร้างและจัดจำหน่ายโดยไฟว์สตาร์โปรดักชั่น โดยสร้างจากนวนิยายของสด กูรมะโรหิต กำกับการแสดงโดยเพิ่มพล เชยอรุณ ออกฉายครั้งแรกเมื่อวันที่ 5 กันยายน 2524 นำแสดงโดย ฉัตรชัย เปล่งพานิช, วิไลลักษณ์ ดวงมีเดช, นิรุตติ์ ศิริจรรยา, เนาวรัตน์ ยุกตะนันท์, ล้อต๊อก, ประจวบ ฤกษ์ยามดี, ภูมิ พัฒนายุทธ, สุเชาว์ พงษ์วิไล, ภิญโญ ปานนุ้ย และไกรลาศ เกรียงไกร
ต่อมาในปี 2541 ฉลอง ภักดีวิจิตร ได้นำเรื่องระย้ากลับมาสร้างใหม่ในรูปแบบละครโทรทัศน์ออกอากาศทางช่อง 7 บทละครโทรทัศน์โดยทรนง ศรีเชื้อ ออกอากาศตอนแรกเมื่อวันที่ 13 มีนาคม 2541 นำแสดงโดย พีท ทองเจือ และกัญญารัตน์ จิรรัชชกิจ
เนื้อเรื่อง

เรื่องราวความแค้นของ ระย้า (ฉัตรชัย เปล่งพานิช) หนุ่มชาวบ้านซึ่งอาศัยอยู่ที่บ้านของ สร้อย (วิไลลักษณ์ ดวงมีเดช) เพื่อนในวัยเด็ก ที่มีต่อ ขุนรอน (ประจวบ ฤกษ์ยามดี) เศรษฐีหน้าเลือดที่สั่งฆ่าพ่อของเขาเมื่อในวัยเด็กซึ่งมีลูกสาวคนเดียวคือ สุนีย์ (เนาวรัตน์ ยุกตะนันท์) ซึ่งเป็นภรรยาของ ระยับ (นิรุตติ์ ศิริจรรยา) พี่ชายของระย้า ทำให้เขาลุกขึ้นสู้ขัดขวาง ขุนรอน และ ผู้การทานิมูระ (ล้อต๊อก) แห่งกองทัพจักรวรรดิญี่ปุ่นทุกวิถีทาง โดยร่วมมือกับ หมวดโรมรัน (ภูมิ พัฒนายุทธ) นายตำรวจหนุ่ม, เกรียงไกร (สุเชาว์ พงษ์วิไล) หนุ่มนักเรียนนอกที่เป็นเสรีไทย, ทิม (ภิญโญ ปานนุ้ย) และ แก่น (ไกรลาศ เกรียงไกร) สองเพื่อนสนิทของระย้า โดยในเวลาต่อมา สร้อยก็ได้เข้าร่วมงานกับระย้าและพวก
ก่อนที่ระย้าและโรมรันจะพลาดท่าถูกทหารญี่ปุ่นจับตัวโดยระย้าถูกทรมานให้บอกที่ซ่อนของเกรียงไกรส่วนโรมรันถูกทานิมูระเกลี้ยกล่อมให้เปลี่ยนใจมาช่วยญี่ปุ่น ทำให้เกรียงไกร สร้อย ทิม แก่น และกองกำลังต้องบุกมาชิงตัว ระย้าและโรมรัน ระหว่างถูกนำตัวเข้ากรุงเทพฯ แต่ก่อนที่จะเกิดการต่อสู้ทานิมูระก็ได้รับจดหมายว่าญี่ปุ่นเป็นฝ่ายแพ้สงครามทำให้ระย้าและโรมรันได้รับการปล่อยตัว
ต่อมา ระยับกับสุนีย์ได้ร่วมกันทำการค้ากับฝรั่งและนักการเมือง ส่วนระย้ากับโรมรันยังคงทำทุกวิถีทางเพื่อจับตัวขุนรอน ทำให้ขุนรอนต้องเข้ากรุงเทพฯ ไปหา เดช (ชาย มีคุณสุต) ซึ่งเป็นผู้ใหญ่ในบ้านเมืองเพื่อให้ย้ายโรมรันออกจากพื้นที่แลกเปลี่ยนกับการคุ้มครองการขายข้าวของเพื่อนของเดชจากเขาทะโมนไปขายที่สิงคโปร์ได้อย่างปลอดภัย ส่วน กล่ำ มือขวาของขุนรอนได้รับคำสั่งให้จัดการเก็บระย้าแต่เป็น แจ่ม พ่อของสร้อยที่รับเคราะห์โดนยิงตายแทนทำให้สร้อยโดนจับตัวไปเป็นเหยื่อล่อระย้า ซึ่งกล่ำหมายจะปล้ำสร้อยทำเมียแต่ระย้าได้เข้ามาช่วยไว้ทัน และสร้อยได้ยิงกล่ำตายแก้แค้นให้พ่อและพ่อของระย้า และขุนรอนได้ขึ้นไปเอาเรื่องโรมรันถึงบนโรงพักพร้อมกับบอกเรื่องที่โรมรันโดนย้ายออกจากเขาทะโมนทำให้โรมรันตัดสินใจลาออกโดยมีคนของขุนรอนมาทำหน้าที่แทน
ระย้า ทิม สร้อย และแก่น จึงบุกเข้าไปในบ้านของขุนรอนในช่วงกลางดึกตอนฝนตก โดยระย้าบุกขึ้นไปบังคับคนในบ้านให้พาไปยังห้องของขุนรอนที่กำลังมีความสุขกับเด็กในบ้านพร้อมกับจับตัวขุนรอนเป็นตัวประกันเพื่อพาไปไหว้หลุมศพของ วิกรมกับจำรัส สองเสรีไทยที่กระโดดร่มลงมาแล้วถูกกล่ำฆ่าตายตามคำสั่งของขุนรอน แต่ก็เกิดการต่อสู้จนรถเสียหลักไปต่อไม่ได้ ระย้าจึงลากขุนรอนเข้าป่าไปและบังคับให้ขุนรอนขุดหลุมฝังตัวเองแต่เกิดการต่อสู้ระหว่างระย้ากับขุนรอนจนปืนลั่นถูกขุนรอนตาย
นักแสดง

| ตัวละคร | ภาพยนตร์ปี 2524 | ละครโทรทัศน์ปี 2541 |
| --- | --- | --- |
| ระย้า | ฉัตรชัย เปล่งพานิช | พีท ทองเจือ |
| สร้อย | วิไลลักษณ์ ดวงมีเดช | กัญญารัตน์ จิรรัชชกิจ |
| ทิม (2524)/กระทิง (2541) | ภิญโญ ปานนุ้ย | ฉัตรมงคล บำเพ็ญ |
| ระยับ | นิรุตติ์ ศิริจรรยา | ทัตพงศ์ พงศทัต |
| สุนีย์ | เนาวรัตน์ ยุกตะนันท์ | บุณฑริก ทัศนารมย์ |
| ขุนรอน | ประจวบ ฤกษ์ยามดี | อำนาจ นาคะศิริ |
| หมวดโรมรัน | ภูมิ พัฒนายุทธ | สิรคุปต์ เมทะนี |
| เกรียงไกร | สุเชาว์ พงษ์วิไล | อรรถชัย อนันตเมฆ |
| ทานิมูระ (2524)/ทัตซูมิ (2541) | ล้อต๊อก | โกเฆศ สรพันธุ์พงษ์ |
| แก่น | ไกรลาศ เกรียงไกร | กัญจน์ ภักดีวิจิตร |
| กล่ำ | สุรชัย ดิลกวิลาศ |  |
| หลวงบริบาล (2541) | – | สรพงศ์ ชาตรี |
| สร้อย (วัยเด็ก) | – | ธัชชา พุ่มอ่อน |
ซาร่า มาลากุล เลน

| ซาร่า มาลากุล เลน |
| --- | --- |

สารนิเทศภูมิหลัง
เกิด: 1 กุมภาพันธ์ พ.ศ. 2526 (41 ปี) ซาร่า แอนน์ เลน เกาะกวม สหรัฐอเมริกา
ส่วนสูง: 1.72 เมตร (5 ฟุต 7 1⁄2 นิ้ว)
คู่สมรส: Patrick Ykin Grove
บุตร: 4 คน
อาชีพ: นางแบบ นักแสดง
ปีที่แสดง: พ.ศ. 2539–2549
ซาร่า มาลากุล เลน (เกิด 1 กุมภาพันธ์ พ.ศ. 2526) ชื่อเล่น ซาร่า เป็นนางแบบและนักแสดงลูกครึ่งไทย-อังกฤษ เข้าสู่วงการบันเทิงโดยการแสดงในมิวสิกวิดีโอในอัลบั้ม Friday I'm In Love เมื่อปี 2539 และเริ่มเป็นที่รู้จักมากขึ้นจากโฆษณา จอห์นสันแอนด์จอห์นสัน และมีผลงานเดินแบบ ถ่ายแฟชั่น และละครโทรทัศน์อย่างเรื่อง ในฝัน และภาพยนตร์เรื่อง เพราะรักครับผม และ พยัคฆ์ร้ายส่ายหน้า และก็มีเดินแบบ ถ่ายแบบมากมาย
ประวัติ

ซาร่ามีชื่อจริงว่า ซารา แอนน์ เลน เกิดเมื่อวันที่ 1 กุมภาพันธ์ พ.ศ. 2526 ที่เกาะกวม สหรัฐอเมริกา เป็นนักแสดง นางแบบ ลูกครึ่งไทย-อังกฤษ บุตรของนายอลาสแตร์ เลน ชาวอังกฤษ กับทับทิม มาลากุล ณ อยุธยา
วงการบันเทิง

เข้าสู่วงการบันเทิงโดยการแสดงในมิวสิกวิดีโอในอัลบั้ม Friday I'm In Love เมื่อปี 2539 และเริ่มเป็นที่รู้จักมากขึ้นจาก โฆษณาจอห์นสันแอนด์จอห์นสัน และมีผลงานเดินแบบ ถ่ายแฟชั่น และละครโทรทัศน์อย่าง เรื่องในฝัน และภาพยนตร์เรื่อง เพราะรักครับผม และ พยัคฆ์ร้ายส่ายหน้า และก็มีเดินแบบ ถ่ายแบบมากมาย
และมีงานที่ต่างประเทศ มีงานที่อเมริกา ภาพยนตร์เรื่อง Belly of the Beast (2003) ถ่ายทำในประเทศไทย และ Nature Unleashed: Volcano (2004) ที่ถ่ายทำในประเทศบัลแกเรีย แล้วก็มีรายการทีวีที่สิงคโปร์ ถ่ายปกหนังสือ ที่สิงคโปร์ และมาเลเซียด้วย
ซาร่าได้เซ็นสัญญากับเอเจนซีในอเมริกาเซ็นสัญญา 5 ปี  ได้แสดงภาพยนตร์เรื่อง Johnny Too
ซาราได้ตกเป็นข่าว หลังจากมีคลิปหลุดจากภาพยนตร์ฮอลลิวูดเรื่อง 12-12-12 ที่เข้าฉายในวันที่ 12 ธันวาคม พ.ศ. 2555 เธอรับบทแสดงนำ โดยมีการเผยแพร่คลิปภาพวาบหวิว เผยให้เห็นเรือนร่างและหน้าอก โดยเป็นคลิปที่ตัดมาเฉพาะฉากถูกข่มขืน ความยาว 05.03 นาที โดยก่อนหน้านี้ซาร่าเคยเป็นนักแสดงที่รักษาภาพลักษณ์อย่างดีเมื่อแรกเข้าวงการ ซึ่งทับทิม มารดาของซาร่ากล่าวว่าการตัดสินใจที่แสดงฉากเปลือยอกดังกล่าวเป็นการตัดสินใจของซาร่าเอง เและให้เหตุผลเกี่ยวกับการแข่งขันที่มีมากของวงการฮอลลีวูด ว่าถ้าได้เล่นก็ควรจะรับเล่น อย่างไรก็ตามภาพยนตร์ดังกล่าวได้รับเสียงตอบรับค่อนข้างแย่จากเว็บไซต์ภาพยนตร์ ไอเอ็มดีบีดอตคอม ที่ได้คะแนนเพียง 2.1 จาก 10 ดาวเท่านั้น
ผลงาน > ภาพยนตร์

Kickboxer: Vengeance (2015)
Scouts vs. Zombies (2015)
Buddy Hutchins (2015)
Cowboys vs Dinosaurs (2015)
Pernicious (2015)
Jurassic Hunters (2014)
Sun Choke (2014)
Jurassic City (2014)
Pretty Perfect (2014)
100 Degrees Below Zero (2014)
Jailbait (2013)
12-12-12 (2012)
Sharktopus (2010) รับบท  Nicole Sands
Aleksander Rouge (2010) (announced) รับบท ทับทิม (Tuptim)
Tied in Knots (2009)
Johnny Too (2008)
Tied in Knots (2008) รับบท เคท (Kate)
เพราะรักครับผม (2005) รับบท เน็ท
พยัคฆ์ร้ายส่ายหน้า (2005) รับบท เกวลิน
คลื่นฝันควันรัก One Minute to Love (2004) รับบท ปรายฟ้า
Nature Unleashed: Volcano (2004) (V) รับบท แองเจลา (Angela)
Belly of the Beast (2003) (V) รับบท เจสสิกา ฮูปเปอร์ (Jessica Hopper)
ผลงาน > ละครโทรทัศน์

2542 น้องใหม่ร้ายบริสุทธิ์ รับบทเป็น วัสสา (รุ่นแรก ซึ่งเป็นภาคต่อของละครเรื่อง ม 6/16 ร้ายบริสุทธิ์) (ช่อง 3)
2543 หัวใจสองภาค คู่กับ ดนุพร ปุณณกันต์ (ช่อง 7)
2544 หัวใจยัง (อยาก) มีรัก คู่กับ ลีโอ พุฒ (ช่อง 3)
2544 อมตะ คู่กับ ดอน ธีระธาดา / ชาติชาย งามสรรพ์ (ไอทีวี)
2545 สุสานคนเป็น รับบท อุษา คู่กับ ชาติชาย งามสรรพ์ (ช่อง 7)
2548 ข้ามขอบฟ้ามาเพื่อรัก คู่กับ ดอน ธีระธาดา (ช่อง 3)
2549 ในฝัน รับบท เจ้าหญิงพรรณพิลาศแห่งพรหมมินทร์ คู่กับ ธีรภัทร์ สัจจกุล (ช่อง 9)
ผลงาน > งานเพลง

เพลง "เหงา" เพลงประกอบภาพยนตร์ ความรัก ความฝัน ความตาย (2546)
เพลง "อยากร้องดัง ๆ" เพลงประกอบภาพยนตร์ ความรัก ความฝัน ความตาย (2546)
ผลงาน > มิวสิกวิดีโอ

เพลง "ฉันมีความสุข" ของ วงฟรายเดย์ (2540)
เพลง "เทน้ำบนกองทราย" ของ โบ สุนิตา ลีติกุล (2541)
เพลง "เห็นน้ำตาฉันไหม" ของ โบ สุนิตา ลีติกุล (2541)
เพลง "หัวใจกระดาษ" ของ อู๋ ธรรพ์ณธร (2542)
เพลง "อกหักมารักกะผม"  ของ Mission 4 Project โดม-เจมส์-วอย-จอนนี่ (2543)
เพลง "หน้ากาก" ของ โดม ปกรณ์ ลัม (2544)
เพลง "สารภาพ" ของ โก้ ธีรศักดิ์ พันธุจริยา (2547)
เพลง "คนนี้หัวใจบอกยอม" ของ  ไอน้ำ (2548)
เพลง "Loving You Tonight" ของ Andrew Allen (2551)
แหล่งข้อมูลอื่น

ซาร่า มาลากุล เลน nangdee.com
Sarah Malukul Lane ที่อินเทอร์เน็ตมูวีเดตาเบส
ซาร่า มาลากุล เลน ที่อินสตาแกรม
ดั๊ก เอ็มฮัฟฟ์

| ดั๊ก เอ็มฮัฟฟ์ |
| --- | --- |


สุภาพบุรุษหมายเลขสองสหรัฐ
ดำรงตำแหน่ง 20 มกราคม ค.ศ. 2021 – 20 มกราคม ค.ศ. 2025
รองประธานาธิบดี: กมลา แฮร์ริส
ก่อนหน้า: แคเรน เพนซ์ (ในฐานะสุภาพสตรีหมายเลขสอง)
ถัดไป: อุชา ชิลูกุริ (ในฐานะสุภาพสตรีหมายเลขสอง)
 
ข้อมูลส่วนบุคคล
เกิด: ดั๊กลัส เคร็ก เอ็มฮัฟฟ์ 13 ตุลาคม พ.ศ. 2507 (60 ปี) นครนิวยอร์ก รัฐนิวยอร์ก สหรัฐอเมริกา
พรรคการเมือง: เดโมแครต
คู่สมรส: เคิร์สติน แม็กคิน (สมรส 1992; หย่า 2008) กมลา แฮร์ริส (สมรส 2014)
บุตร: 2
เว็บไซต์: Second Gentleman Doug Emhoff

ดั๊กลัส เคร็ก เอ็มฮัฟฟ์ (อังกฤษ: Douglas Craig Emhoff; เกิด 13 ตุลาคม ค.ศ. 1964) เป็นทนายความชาวอเมริกัน อดีตสุภาพบุรุษหมายเลขสองสหรัฐ สมรัสกับรองประธานาธิบดี กมลา แฮร์ริส ในฐานะสามีของตำแหน่งรองประธานาธิบดีเป็นคนแรก เอ็มฮัฟฟ์ จึงเป็นสุภาพบุรุษหมายเลขสองคนแรกในประวัติศาสตร์อเมริกา และเป็นคู่สมรสชาวยิวคนแรกของตำแหน่งรองประธานาธิบดีอีกด้วย
เอ็มฮัฟฟ์ทำงานร่วมกับสำนักงานกฎหมายหลายแห่ง โดยล่าสุดเป็นหุ้นส่วนของ ดีแอลเอไพเพอร์ นอกจากนี้เขายังเป็นศาสตราจารย์พิศิษฐ์ของศูนย์กฎหมายมหาวิทยาลัยจอร์จทาวน์
ชีวิตช่วงต้น

เอ็มฮัฟฟ์เกิดในบรุกลิน นครนิวยอร์ก เป็นลูกของบาร์บารา และไมเคิล เอ็มฮัฟฟ์ ซึ่งเป็นชาวยิว เขามีพี่ชายชื่อแอนดี และน้องสาวชื่อเจมี ตั้งแต่ พ.ศ. 2512 ถึง 2524 เขาเติบโตในมาตาวัน และโอลด์บริดจ์ทาวน์ชิป รัฐนิวเจอร์ซีย์ และเข้าเรียนที่ โรงเรียนมัธยมเซดาร์ริดจ์ ก่อนที่จะย้ายไปอยู่กับครอบครัวที่แคลิฟอร์เนียเมื่ออายุ 17 ปี ซึ่งเขาจบการศึกษาจากโรงเรียนมัธยมปลายอากูรา เอ็มฮัฟฟ์จบการศึกษาระดับปริญญาศิลปศาสตร์บัณฑิตจากมหาวิทยาลัยแคลิฟอร์เนียสเตต วิทยาเขตนอร์ทริดจ์ และนิติศาสตร์ดุษฎีบัณฑิตจากโรงเรียนกฎหมายกูลด์ มหาวิทยาลัยเซาเทิร์นแคลิฟอร์เนีย
การงาน

เอ็มฮัฟฟ์ทำงานฝ่ายกฎหมายบันเทิง และเริ่มอาชีพของเขาที่ฝ่ายกฎหมายของพิลส์บรี วินทรอป จากนั้นเขาย้ายไปที่เบลิน รอว์ลิงส์ & เบดัลในช่วงปลายทศวรรษ 1990 เขาเปิดสำนักงานของตัวเองร่วมกับเบน วิตเวลล์ ใน พ.ศ. 2543 ซึ่งต่อมา เวนาเบิลแอลแอลพีเข้าซื้อกิจการใน พ.ศ. 2549 เอ็มฮัฟฟ์มีลูกค้าคือ วอลมาร์ต และเมอร์ค และเขากลายเป็นกรรมการผู้จัดการของสำนักงานฝั่งตะวันตกของเวนาเบิล
เอ็มฮัฟฟ์เข้าร่วมในฐานะหุ้นส่วนกับดีแอลเอไพเพอร์ ใน พ.ศ. 2560 โดยทำงานที่สำนักงานในวอชิงตันดีซี และแคลิฟอร์เนีย หลังจากการประกาศว่าภรรยาของเขาจะเป็นคู่สมัครรับเลือกตั้งของโจ ไบเดินในการเลือกตั้งประธานาธิบดีสหรัฐ พ.ศ. 2563 เอ็มฮัฟฟ์ลางานจากบริษัท หลังจากไบเดิน-แฮร์ริสชนะการเลือกตั้ง เอ็มฮัฟฟ์ประกาศว่าเขาจะออกจากดีแอลเอไพเพอร์อย่างถาวรก่อนวันเข้ารับตำแหน่ง เพื่อหลีกเลี่ยงความกังวลเรื่องผลประโยชน์ทับซ้อน
สุภาพบุรุษหมายเลขสองสหรัฐ

กมลา แฮร์ริส ภรรยาของเอ็มฮัฟฟ์ เป็นผู้สมัครชิงตำแหน่งประธานาธิบดีจากพรรคเดโมแครต พ.ศ. 2563 ก่อนจะถอนตัวในเดือนธันวาคม พ.ศ. 2562 ในเดือนสิงหาคม พ.ศ. 2563 แฮร์ริสประกาศว่าเธอจะเป็นคู่สมัครรับเลือกตั้งของ โจ ไบเดิน ในการเลือกตั้งประธานาธิบดีสหรัฐ ทำให้เอ็มฮัฟฟ์เป็นชายคนที่สามในประวัติศาสตร์ของสหรัฐที่เป็นคู่สมรสของผู้สมัครชิงตำแหน่งรองประธานาธิบดีของพรรคใหญ่ต่อจากจอห์น ซัคคาโร (คู่สมรสของเจอรัลดีน เฟอร์ราโร) และ ท็อดด์ พาลิน (คู่สมรสของซาราห์ พาลิน) หลังจากแฮร์ริสเข้ารับตำแหน่ง เอ็มฮัฟ์กลายเป็นสุภาพบุรุษหมายเลขสอง คนแรกของสหรัฐ และเขายังเป็นคู่สมรสชาวยิวคนแรกของรองประธานาธิบดีอีกด้วย
ในบทบาทของสุภาพบุรุษหมายเลขสอง เอ็มฮัฟฟ์วางแผนที่จะมุ่งเน้นไปที่การเข้าถึงกระบวนการยุติธรรมและการเป็นตัวแทนทางกฎหมายอย่างเท่าเทียมกัน
ในเดือนธันวาคม พ.ศ. 2563 ศูนย์กฎหมายมหาวิทยาลัยจอร์จทาวน์ ประกาศว่าเอ็มฮัฟฟ์จะเข้าร่วมเป็นศาสตราจารย์พิศิษฐ์ของมหาวิทยาลัย และของสถาบันเทคโนโลยีกฎหมายและนโยบาย
ชีวิตส่วนตัว

เอ็มฮัฟฟ์แต่งงานกับเคิร์สติน เอ็มฮัฟฟ์ เป็นเวลา 16 ปี พวกเขามีลูกด้วยกันชื่อ โคล และเอลลา เขาแต่งงานกับกมลา แฮร์ริส ที่แซนตาบาร์บารา รัฐแคลิฟอร์เนีย เมื่อ 22 สิงหาคม พ.ศ. 2557 ณ สิงหาคม พ.ศ. 2562 เอ็มฮัฟฟ์และแฮร์ริสมีทรัพย์สินมูลค่าสุทธิประมาณ 5.8 ล้านดอลลาร์สหรัฐ ทั้งคู่พำนักอยู่ที่อับเซอเวทอรีเซอร์เคิล เลขที่ 1 และมีบ้านในลอสแอนเจลิส ซานฟรานซิสโก และวอชิงตัน ดี.ซี.
แฮร์ริสขณะกล่าวคำสัตย์ปฏิญาณโดยมีเอ็มฮัฟฟ์อยู่เคียงข้าง เมื่อ 20 มกราคม พ.ศ. 2564